**Естиярлар тобына арналған ұйымдастырылған**

 **оқу әрекетінің технологиялық картасы**

**«Жұлдыз» тобы**

**Жұма**

**Білім беру саласы: 1** «Шығармашылық»

**Бөлім**: Сурет салу

**Тақырыбы: «**Дәрумендер»

**Мақсаты:** Дәрігердің қызметі және оның маңыздылығы туралы білім беру. Дәрігердің еңбегіне қызығушылығын арттырып және құрметтеуге тәрбиелеу.

**Қостілдік компоненттер**:Дәрігер-врач

|  |  |  |
| --- | --- | --- |
| **Іс-әрекет****кезеңдері**  | **Мұғалімнің іс-әрекеті** | **Балалардың іс-әрекеті** |
|  Мотивациялық қызығушылық кезеңдері |  **Жылулық шеңбері** | Балалар бір-біріне жылы сөздер айтты |
| Ұйымдастыру және ізденушілік кезеңдері  |  **Саяхат**Тәрбиеші балаларға дәрігердің бөлмесіне саяхатқа баратындарын айтады. Балалар ол үшін мына қызықты жұмбақты шешіп көрейік: -Ішті де тісті де емдейтін ақ халатты абзал жандар кімдер?(Дәрігер) -Дұрыс міне біз дәрігердің бөлмесіне келіп жеттік. Балалар апаймен амандасады.Тәрбиеші бірнеше сұрақ қойып, балалардың толық жауап беруін қадағалайды. -Мынау кім? (Дәрігер) -Дәрігердің киімінің түсі қандай? (Ақ) -Дәрігерлер кімдерді емдейді? (Адамдарды) -Дәрігерлер адамдарды емдейді, тіпті олардың сөзі де қолы да шипалы. Енді дәрігер апайға тақпақ айтып берейікші. **Ә.Мұсахановтың «Менің мамам дәрігер»** Тіс ауырса, іш ауырса Мамам дәрі береді. Барлық ана барлық бала Оны жаксы көреді **Сыйлық беру** Дәрігер балаларға рахметін айтып әр балаға дәрумендер үлестіріп береді. Балалар дәрігермен қоштасып топқа қайтады. Балалар топқа келгенде дәрумендердің суретін салады. **Саусақ жаттығулары** Саусақтарым кішкентай Қылқаламды меңгерді Айналыпты шеберге Жұмыс істеуді үйренді Қағаз қайшы аламын, Суретті де саламын Нобайынан шықпаймын Сәндеп қиып аламын | Балалар саяхатқа шыққандарына қуандыБалалардың жауаптарыБалалар өлеңді мәнерлеп айтып бердіДәрігердің сыйлығына балалар қатты қуанды Балалар саусақ жаттығуларын жасады. |
| Бекіту, бақылау | Балалар өздерінің бүгінгі сабақта немен танысқанын сабақтың ұнағанын әлде ұнамағанын айтады. Балаларға ұқыпты салынған суреттер ең алдыңғы қатарда тұратынын ескертеміз. | Әдемі таза салынған сурет көрмеге қойылады. |

**Күтілетін нәтиже:**

**Білуі керек:** бейнелеу өнерінің техникаларын, іскерлігі мен дағдырларын; Сурет салу барысында дұрыс отыру,сурет сабағына керекті құралдарды және оларды қолдану машығын  **Қалыптастыру керек:** Сурет құралдарымен жұмыс істеу дағдысын **Меңгеруі керек:** Сұраққа толық сөйлем құрап жауап беруді, сурет арқылы сөйлем құрауды, ажырата білуді

 